OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 2 Pv 170/13/8810	Spišská Nová Ves 04.12.2015 
EEČ: 2-68-1556-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 
Rozhodol: 	prokurátor Okresnej prokuratúry Spišská Nová Ves 
Podľa § 172 odsek 2 písmeno a Trestného poriadku zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, XXXXX
väzba: nie
ktorá je trestne stíhaná pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 

na tom skutkovom základe, že:
dňa 23. 2. 2013 o 02.00 h v Spišskej Novej Vsi, XXXXX, bez zaplatenia zobral minerálnu vodu zn. Slatina v hodnote 0,55 €, z ktorej odpil a pri pokladni nezaplatil škode spoločnosti XXXXX a tohto konania sa dopustil napriek tomu, že rozhodnutím Obvodného úradu v Spišskej Novej Vsi č. C/2012/1364 z 10.12.2012 pre priestupok proti majetku podľa § 50 ods. 1 zák. č. 372/1990 Z.z., mu bolo uložená pokuta 20,-€.   
lebo trest, ku ktorému môže stíhanie viesť, celkom bez významu popri treste, ktorý pre iný čin bol obvinenému už uložený alebo ktorý ho podľa očakávania postihne.  
 
Odôvodnenie:
  Policajt Okresného riaditeľstva PZ, Obvodného oddelenia PZ v Spišskej Novej Vsi trestne stíhal XXXXX pre prečin krádeže podľa § 212 ods. 2, písm. f) Trestného zákona pre skutok, ktorého sa mal dopustiť tak, že dňa 23. 2. 2013 o 02.00 h v Spišskej Novej Vsi, XXXXX, bez zaplatenia zobral minerálnu vodu zn. Slatina v hodnote 0,55 €, z ktorej odpil a pri pokladni nezaplatil škode spoločnosti XXXXX XXXXX a tohto konania sa dopustil napriek tomu, že rozhodnutím Obvodného úradu v Spišskej Novej Vsi č. C/2012/1364 z 10.12.2012 pre priestupok proti majetku podľa § 50 ods. 1 zák. č. 372/1990 Z.z., mu bolo uložená pokuta 20,- €.

	Obvinený XXXXX pred spáchaním tohto skutku nebol odsúdený, avšak  po spáchaní tohto skutku bol odsúdený trestným rozkazom Okresného súdu Spišská Nová Ves sp. zn. 3T 62/2015 z 20.5.2015 pre zločin vydierania podľa § 189 ods. 1 Trestného zákona k trestu odňatia slobody v trvaní 24 mesiacov s podmienečným odkladom na skúšobnú dobu 18 mesiacov, za skutok z 20.1.2015.
	Podľa § 215 ods. 2 písm. a/ Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
	
		Vzhľadom na osobu obvineného, na vyššie uvedený trest, ako aj na okolnosti spáchania skutku a pohnútku, ktorá obvineného k tomu viedla, ako aj na to, že škoda bola uhradená,  je trestné stíhanie v tejto trestnej veci celkom bez významu popri treste, ktorý obvinenému už bol právoplatne uložený.

         Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať. 

JUDr. Ján Holotňák 
prokurátor